Beløbet er det højeste nogensinde for ét kvartal, og denne gang har især kunst og kultur modtaget store beløb, bl.a. 50 mio. kr. til Kunsten i Aalborg og 25 mio. kr. til Hjørring Kommune i forbindelse med opførelsen af det nye teateroplevelseshus. Det Obelske Familiefond blev stiftet i 1956 og er et erhvervsdrivende fond, der er eneaktionær i C.W. Obel A/S. Visionen for fondets arbejde er at yde en kvalificeret og helhjertet indsats for fremtiden gennem støtte til almennyttige formål inden for hovedområderne forskning, uddannelse, social og sundhed samt kultur. Fondet har historisk en særlig tilknytning til Nordjylland, men yder i dag også støtte til nationale og internationale formål.

Referat:
Det Obelske Familiefond har på sit nyligt afholdte bestyrelsesmøde bevilget legater til Nordjylland og nordjyske projekter for ikke mindre end 88 millioner kroner alene for andet kvartal 2012.